**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 29/03/2022**

**Αριθμ. Πρωτ.: 5018**

**ΑΠΟΣΠΑΣΜΑ**

**Από το πρακτικό της αριθμ. 8ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 71**

**Σύναψη και έγκριση σχεδίου Προγραμματικής Σύμβασης μεταξύ της Περιφέρειας Στερεάς Ελλάδας και των Δήμων Χαλκιδέων , Λαμιέων , Καρπενησίου , Δελφών , Λεβαδέων και Θηβαίων για το ενταγμένο στο Τεχνικό Πρόγραμμα της Περιφέρειας Στερεάς Ελλάδας έτους 2021 έργου με τίτλο «ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ» , την εξουσιοδότηση Δημάρχου για την υπογραφή της και ορισμός μελών στην Κοινή Επιτροπή Παρακολούθησης**.

Στη Λιβαδειά σήμερα 22 Μαρτίου 2022 ημέρα Τρίτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  με τηλεδιάσκεψη ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 4452/18-03-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα επτά (7) εκ των οποίων και ένα αναπληρωματικό μέλος , ήτοι:

**ΠΑΡΟΝΤΕΣ**

1.Ταγκαλέγκας Ιωάννης-Πρόεδρος (προσήλθε στο 4ο Θ.Η.Δ)

2. Μητάς Αλέξανδρος

3. Καλογρηάς Αθανάσιος ΄

4. Σαγιάννης Μιχαήλ

5. Μερτζάνης Κωνσταντίνος

6.Καπλάνης Κωνσταντίνος -Αντιπρόεδρος

7. Πούλος Ευάγγελος

8.Μπράλιος Νικόλαος(απών στα 1ο ,13ο & 14ο Θ.Η.Δ.)

9.Τουμαράς Βασίλειος (αναπλ/κό μέλος)

Ο Πρόεδρος της Οικονομικής Επιτροπής εισηγούμενος το 9ο θέμα της ημερήσιας διάταξης έθεσε υπόψη των μελών το με αριθμ. πρωτ. 4119/15-03-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Με την υπ΄ αριθμό 230/2020 (ΑΔΑ:Ψ2ΖΦ7ΛΗ-Ψ79) απόφαση του Περιφερειακού Συμβουλίου Στερεάς Ελλάδας εγκρίθηκε η κατάρτιση του Τεχνικού Προγράμματος Περιφέρειας Στερεάς Ελλάδας έτους 2021 με την ένταξη στους ΠΕΡΙΦΕΡΕΙΑΚΟΥΣ ΚΑΠ του έργου «ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ», προϋπολογισμού 200.000,00€.*

*Αντικείμενο της παρούσας Προγραμματικής Σύμβασης αποτελεί η συνεργασία των συμβαλλομένων μερών για την υλοποίηση της πράξης με τίτλο «ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ», από την Περιφέρεια Στερεάς Ελλάδας (Φορέας Υλοποίησης).*

*Με τη Σύμβαση αυτή θα υλοποιηθούν όλες οι απαραίτητες ενέργειες για την εκτέλεση της εν λόγω πράξης.*

*Το έργο αφορά την προμήθεια αθλητικού εξοπλισμού για τις ανάγκες καλής και εύρυθμης λειτουργίας των σταδίων κλασικού αθλητισμού της Περιφέρειας Στερεάς Ελλάδας.*

*Η ανάγκη σύναψης της παρούσας Προγραμματικής Σύμβασης προέκυψε, αφενός μεν από το γεγονός ότι οι Δήμοι Χαλκιδέων, Λαμιέων, Καρπενησίου, Δελφών, Λεβαδέων και Θηβαίων» αποτελούν τον Κύριο του Έργου και αφετέρου η Περιφέρεια Στερεάς Ελλάδας έχει εξασφαλίσει την χρηματοδότησή του.*

*Το έργο κρίνεται αναγκαίο, έχει αναπτυξιακό χαρακτήρα, είναι προς όφελος των τοπικών κοινωνιών, συμβάλλει στην ανάπτυξη του ερασιτεχνικού-σωματειακού αθλητισμού όλων των αθλημάτων και κυρίως του κλασικού αθλητισμού και συνακόλουθα η Περιφέρεια Στερεάς Ελλάδας αντλεί ωφέλεια από την πραγμάτωσή του.*

*Με το υπ΄ αριθμό 11647/24-06-2021 έγγραφό του, προς τον Αντιπεριφερειάρχη Παιδείας και Αθλητισμού Στερεάς Ελλάδας, ο Δήμαρχος Λεβαδέων αιτήθηκε την προμήθεια αθλητικού εξοπλισμού που είναι απαραίτητα για τη διεξαγωγή περιφερειακών αγώνων στίβου στο Δημοτικό Στάδιο Λιβαδειάς*

*Λαμβάνοντας υπόψη τα ανωτέρω και με βάση τις διατάξεις:*

* *Του Ν.4412/2016 (ΦΕΚ 147/Α/08-09-2008) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).», όπως τροποποιήθηκε και ισχύει.*
* *Του Ν.3852/2010 (ΦΕΚ 87/Α/07-06-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», όπως τροποποιήθηκε και ισχύει.*
* *Του άρθρου 100 του Ν. 3852/2010 (ΦΕΚ 87/Α/07-06-2010) «Νέα Αρχιτεκτονική της*

*Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»,*

*όπως οι παρ. 1.α και 5 αντικαταστάθηκαν µε το άρθρο 8 παρ. 9 και 10 του Ν.*

*4071/2012 (ΦΕΚ 85/Α/11-04-2012) και με το άρθρο 74 του Ν. 4483/17 (ΦΕΚ-107*

*Α/31-7-174483/17*

* *Του Π.Δ. 148/2010 «Οργανισμός της Περιφέρειας Στερεάς Ελλάδας» (ΦΕΚ 241Α /27- 12-2010) όπως τροποποιήθηκε και ισχύει.*
* *Του Ν.3861/2010 (Α’ 112) «Ενίσχυση της διαφάνειας µε την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο Πρόγραμμα Διαύγεια” και άλλες διατάξεις», όπως τροποποιήθηκε και ισχύει.*
* *Του Ν.4129/2013 (Α’ 52) «Κύρωση του Κώδικα Νόμων για το Ελεγκτικό Συνέδριο», όπως τροποποιήθηκε και ισχύει.*
* *Του Ν.4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.*
* *Του Ν.4281/2014 (Α’ 160) «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις», όπως τροποποιήθηκε και ισχύει.*
* *Του Ν.4128/2013 «Κύρωση της από 18 Δεκεμβρίου 2012 Πράξης Νομοθετικού Περιεχομένου «Κατεπείγουσες ρυθμίσεις για την οικονομική ανάπτυξη της Χώρας» και άλλες διατάξεις».*
* *Του Ν. 4700/2020 (ΦΕΚ 127 Α΄/29-06-2020) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις*
* *Του Ν. 4555/2018 «Πρόγραμμα ΚΛΕΙΣΘΕΝΗΣ» (ΦΕΚ 133 Α΄ /19-07-2018) άρθρο 116 και 179*
* *Του Ν. 4735/2020 (ΦΕΚ 197 Α΄/12-10-2020) Άρθρο 40 «αρμοδιότητες Οικονομικής Επιτροπής ΟΤΑ α΄ και β΄ βαθμού*
* *Του Ν.4690/2020 (άρθρο 21 παρ. 1) “Ρυθμίσεις για τη σύναψη και εκτέλεση προγραμματικών συμβάσεων που συνάπτουν ΟΤΑ α' και β' βαθμού”: «Οι προγραμματικές συμβάσεις όπου ένας εκ των συμβαλλομένων είναι ΟΤΑ α΄ ή β΄ βαθμού, δεν εμπίπτουν στις διατάξεις του άρθρου 225 του ν.3852/2010 (έλεγχος νομιμότητας).».*
* *Το Ν. 4873/2021 (ΦΕΚ 248/Α/16-12-2021) Άρθρο 45 “Καθορισμός ανώτατου ορίου εκτιμώμενης αξίας της σύμβασης για έλεγχο νομιμότητας στις ΑΥΕ Ο.Τ.Α. - Τροποποίηση της παρ. 1 του άρθρου 225 του ν.* [*3852/2010*](https://www.e-nomothesia.gr/tags.html?tag=3852/2010)*”*

*Εισηγούμεθα*

*1. Την έγκριση σύναψης και σχεδίου Προγραμματικής Σύμβασης μεταξύ της Περιφέρειας Στερεάς Ελλάδας και των Δήμων Χαλκιδέων, Λαμιέων, Καρπενησίου, Δελφών, Λεβαδέων και Θηβαίων» για το ενταγμένο στο Τεχνικό Πρόγραμμα της Περιφέρειας Στερεάς Ελλάδας έτους 2021 έργου με τίτλο «ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ», σύμφωνα με το συνημμένο σχέδιο Προγραμματικής σύμβασης*

*2. Την εξουσιοδότηση του Δημάρχου για την υπογραφή της Προγραμματικής Σύμβασης*

*3. Τον ορισμό ενός κοινού μέλους των Δήμων Χαλκιδέων, Λαμιέων, Καρπενησίου, Δελφών, Λεβαδέων και Θηβαίων» στην Κοινή Επιτροπή Παρακολούθησης μετά του αναπληρωτή του.*

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/2010

- Την υπ΄ αριθμό 230/2020 (ΑΔΑ:Ψ2ΖΦ7ΛΗ-Ψ79) απόφαση του Περιφερειακού Συμβουλίου Στερεάς Ελλάδας

-Το Σχέδιο Προγραμματικής Σύμβασης

- Την με αριθμ. πρωτ. . 4119/15-03-2022 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει** τη σύναψη και το Σχέδιο Προγραμματικής Σύμβασης μεταξύ της Περιφέρειας Στερεάς Ελλάδας και των Δήμων Χαλκιδέων , Λαμιέων , Καρπενησίου , Δελφών , Λεβαδέων και Θηβαίων για το ενταγμένο στο Τεχνικό Πρόγραμμα της Περιφέρειας Στερεάς Ελλάδας έτους 2021 έργου με τίτλο : «ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ» με τους κατωτέρω όρους :

**ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΗΝ ΠΡΑΞΗ**

**«ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ»**

Στην Λαμία, σήμερα την……………………. μεταξύ των παρακάτω συμβαλλομένων :

1. Του **Δήμου Χαλκιδέων** που εδρεύει στη Χαλκίδα όπως εκπροσωπείται νόμιμα από την Δήμαρχο κα. **ΕΛΕΝΗ ΒΑΚΑ** και ο οποίος θα αποκαλείται στο εξής χάριν συντομίας ως «**Κύριος του Έργου**»
2. Του **Δήμου Λαμιέων** που εδρεύει στη Λαμία, όπως εκπροσωπείται νόμιμα από τον Δήμαρχο κ.**ΕΥΘΥΜΙΟ ΚΑΡΑΪΣΚΟ** και ο οποίος θα αποκαλείται στο εξής χάριν συντομίας ως **«Κύριος του Έργου»**
3. Του **Δήμου Καρπενησίου** που εδρεύει στο Καρπενήσι όπως εκπροσωπείται νόμιμα από τον Δήμαρχο κ. **ΝΙΚΟΛΑΟ ΣΟΥΛΙΩΤΗ** και ο οποίος θα αποκαλείται στο εξής χάριν συντομίας ως **«Κύριος του Έργου»**
4. Του **Δήμου Δελφών** που εδρεύει στην Άμφισσα, όπως εκπροσωπείται νόμιμα από τον Δήμαρχο κ. **Παναγιώτη Ταγκαλή** και ο οποίος θα αποκαλείται στο εξής χάριν συντομίας ως **«Κύριος του Έργου»**
5. Του **Δήμου Λεβαδέων** που εδρεύει στη Λιβαδειά, όπως εκπροσωπείται νόμιμα από τον Δήμαρχο κ. **ΙΩΑΝΝΗ ΤΑΓΚΑΛΕΓΚΑ** και ο οποίος θα αποκαλείται στο εξής χάριν συντομίας ως **«Κύριος του Έργου»**
6. Του **Δήμου Θηβαίων**, που εδρεύει στη Θήβα, όπως εκπροσωπείται νόμιμα από τον Δήμαρχο κ. **ΓΕΩΡΓΙΟ ΑΝΑΣΤΑΣΙΟΥ** και ο οποίος θα αποκαλείται στο εξής χάριν συντομίας ως **«Κύριος του Έργου»**
7. Την Περιφέρεια Στερεάς Ελλάδας, που εδρεύει στην Λαμία, όπως εκπροσωπείται νόμιμα από τον Περιφερειάρχη κ. **ΦΑνη Χ. ΣπανΟ,** και ο οποίος θα αποκαλείται εφεξής στην παρούσα χάριν συντομίας **«Φορέας Υλοποίησης»**

**Με βάσει τις Διατάξεις:**

1. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο 100 αυτού.
2. Τον Ν. 4555/2018 (ΦΕΚ 133Α/19.07.2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. (Πρόγραμμα «ΚΛΕΙΣΘΕΝΗΣ Ι»)».
3. Το Π.Δ. 148/2010 (Α’ 241) «Οργανισμός της Περιφέρειας Στερεάς Ελλάδας», όπως τροποποιήθηκε και ισχύει.
4. Το Άρθρο 21 του Ν. 4690/2020 (επανεκτυπωμένο λόγω λάθους ΦΕΚ 104/Α/30-05-2020) «Ρυθμίσεις για τη σύναψη και εκτέλεση προγραμματικών συμβάσεων που συνάπτουν ΟΤΑ α΄ και β΄ βαθμού», όπως αυτό ισχύει.
5. Το π.δ. 7/18-01-2013 (Α΄26) «Όργανα που αποφασίζουν ή γνωμοδοτούν και λοιπές σχετικές ρυθμίσεις σε θέματα έργων, μελετών και υπηρεσιών αρμοδιότητας των Περιφερειών».
6. Το Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ Α' 147/08-08-2016), όπως τροποποιήθηκε και ισχύει.
7. Τον Ν. 4622/2019 (ΦΕΚ 133/Α/07-08-2019) «Επιτελικό κράτος: Οργάνωση, λειτουργία…Διοίκησης», όπως ισχύει.
8. Το άρθρο 1, περίπτωση στ΄ του Ν. 1256/1982 (Α΄65), «Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς για το Ελεγκτικό Συνέδριο, το Νομικό Συμβούλιο του κράτους και άλλες διατάξεις», όπως ισχύει.
9. Τον Ν. 4129/2013 (ΦΕΚ Α’ 52/28-2-2013) «Κύρωση του Κώδικα Νόμων για το Ελεγκτικό Συνέδριο», όπως τροποποιήθηκε και ισχύει.
10. Τον Ν. 4700/2020 (Α’127) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις».
11. Το Ν. 4270/2014 (ΦΕΚ Α’ 143/28-6-2014) «Αρχές δημοσιονομικής διαχείρισης και εποπτείας, δημόσιο λογιστικό και άλλες διατάξεις», όπως τροποποιήθηκε και ισχύει.
12. Τον Ν. 4281/2014 (ΦΕΚ Α΄160/08- 08 – 2014) «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις», όπως τροποποιήθηκε και ισχύει.
13. Το Ν.4735/2020 (ΦΕΚ 197 Α΄/12-10-2020) Άρθρο 40 «αρμοδιότητες Οικονομικής Επιτροπής ΟΤΑ α΄ και β΄ βαθμού.
14. Το Ν. 4873/2021 (ΦΕΚ 248/Α/16-12-2021) Άρθρο 45 “Καθορισμός ανώτατου ορίου εκτιμώμενης αξίας της σύμβασης για έλεγχο νομιμότητας στις ΑΥΕ Ο.Τ.Α. - Τροποποίηση της παρ. 1 του άρθρου 225 του ν. [3852/2010](https://www.e-nomothesia.gr/tags.html?tag=3852/2010)”

**Και Έχοντας υπόψη:**

1. Την αριθμ. 230/2020 (ΑΔΑ: Ψ2ΖΦ7ΛΗ-Ψ79) απόφαση Περιφερειακού Συμβουλίου Στερεάς Ελλάδας «Έγκριση κατάρτισης Τεχνικού Προγράμματος Περιφέρειας Στερεάς Ελλάδας έτους 2021».
2. Την με αριθ. ...………/2022 Απόφαση της Οικονομικής Επιτροπής (ΑΔΑ: .................................) του Δήμου Χαλκιδέων, με την οποία εγκρίνεται η σύναψη της παρούσας Προγραμματικής Σύμβασης και τον ορισμό εκπροσώπων με τους αναπληρωτές τους στην Κοινή Επιτροπή Παρακολούθησης, καθώς και την υπ. αριθμ. …/2022 (ΑΔΑ: ….) Απόφαση Αποκεντρωμένης Διοίκησης Θεσσαλίας-Στερεάς Ελλάδας.
3. Την με αριθ. ...………/2022 Απόφαση της Οικονομικής Επιτροπής (ΑΔΑ: .................................) του Δήμου Λαμιέων, με την οποία εγκρίνεται η σύναψη της παρούσας Προγραμματικής Σύμβασης και τον ορισμό εκπροσώπων με τους αναπληρωτές τους στην Κοινή Επιτροπή Παρακολούθησης, καθώς και την υπ. αριθμ. …/2022 (ΑΔΑ: ….) Απόφαση Αποκεντρωμένης Διοίκησης Θεσσαλίας-Στερεάς Ελλάδας.
4. Την με αριθ. ...………/2022 Απόφαση της Οικονομικής Επιτροπής (ΑΔΑ: .................................) του Δήμου Καρπενησίου, με την οποία εγκρίνεται η σύναψη της παρούσας Προγραμματικής Σύμβασης και τον ορισμό εκπροσώπων με τους αναπληρωτές τους στην Κοινή Επιτροπή Παρακολούθησης, καθώς και την υπ. αριθμ. …/2022 (ΑΔΑ: ….) Απόφαση Αποκεντρωμένης Διοίκησης Θεσσαλίας-Στερεάς Ελλάδας.
5. Την με αριθ. ...………/2022 Απόφαση της Οικονομικής Επιτροπής (ΑΔΑ: .................................) του Δήμου Δελφών, με την οποία εγκρίνεται η σύναψη της παρούσας Προγραμματικής Σύμβασης και τον ορισμό εκπροσώπων με τους αναπληρωτές τους στην Κοινή Επιτροπή Παρακολούθησης, καθώς και την υπ. αριθμ. …/2022 (ΑΔΑ: ….) Απόφαση Αποκεντρωμένης Διοίκησης Θεσσαλίας-Στερεάς Ελλάδας
6. Την με αριθ. /2022 Απόφαση της Οικονομικής Επιτροπής (ΑΔΑ: .................................) του Δήμου Λεβαδέων, με την οποία εγκρίνεται η σύναψη της παρούσας Προγραμματικής Σύμβασης και τον ορισμό εκπροσώπων με τους αναπληρωτές τους στην Κοινή Επιτροπή Παρακολούθησης, καθώς και την υπ. αριθμ. …/2022 (ΑΔΑ: ….) Απόφαση Αποκεντρωμένης Διοίκησης Θεσσαλίας-Στερεάς Ελλάδας
7. Την με αριθ. ...………/2022 Απόφαση της Οικονομικής Επιτροπής (ΑΔΑ: .................................) του Δήμου Θηβαίων, με την οποία εγκρίνεται η σύναψη της παρούσας Προγραμματικής Σύμβασης και τον ορισμό εκπροσώπων με τους αναπληρωτές τους στην Κοινή Επιτροπή Παρακολούθησης, καθώς και την υπ. αριθμ. …/2022 (ΑΔΑ: ….) Απόφαση Αποκεντρωμένης Διοίκησης Θεσσαλίας-Στερεάς Ελλάδας
8. Την αριθμ. 274/2022 (ΑΔΑ: 9ΒΖΩ7ΛΗ-ΑΝΟ) Απόφαση της Οικονομικής Επιτροπής της Περιφέρειας Στερεάς Ελλάδας με την οποία εγκρίνεται η σύναψη της παρούσας Προγραμματικής Σύμβασης, εξουσιοδοτείταιοΠεριφερειάρχης Στερεάς Ελλάδας για την υπογραφή της και ορίζονται εκπρόσωποι με τους αναπληρωτές τους στην Κοινή Επιτροπή Παρακολούθησης.
9. Τις υπ’ αριθμ 911/2022 (ΑΔΑ:Ψ3Π27ΛΗ-ΚΒΡ)και 1015/2022 (ΑΔΑ: 9ΠΟ67ΛΗ-ΨΩΞ) αποφάσειςδέσμευσης πίστωσης της Δ/νσης Οικονομικού - Δημοσιονομικού Ελέγχου ΠΣΕ.
10. Την υπ. αριθμ. 41108/03-03-2022 (ΑΔΑ: 6Δ9ΡΟΡ10-ΙΗΙ) Απόφαση Αποκεντρωμένης Διοίκησης Θεσσαλίας-Στερεάς Ελλάδας «Έλεγχος νομιμότητας της υπ. αριθ. 274/2022 Απόφασης της Οικονομικής Επιτροπής της Περιφέρειας Στερεάς Ελλάδας».

**συμφωνούνται και γίνονται αμοιβαίως αποδεκτά τα ακόλουθα**:

**ΑΡΘΡΟ 1**

**ΠΕΡΙΕΧΟΜΕΝΑ ΤΗΣ ΣΥΜΒΑΣΗΣ**

Η παρούσα Προγραμματική Σύμβαση περιέχει τα εξής άρθρα:

* Περιεχόμενα της Σύμβασης (άρθρο 1)
* Προοίμιο (άρθρο 2)
* Αντικείμενο Προγραμματικής Σύμβασης (άρθρο 3)
* Σκοπός και Περιεχόμενο του Έργου (άρθρο 4)
* Υποχρεώσεις και Δικαιώματα των Συμβαλλομένων (άρθρο 5)
* Προϋπολογισμός - Ποσά και Πόροι Χρηματοδότησης (άρθρο 6)
* Διάρκεια-Χρονοδιάγραμμα Εκτέλεσης Προγραμματικής Σύμβασης (άρθρο 7)
* Κοινή Επιτροπή Παρακολούθησης (άρθρο 8)
* Ρήτρες (άρθρο 9)
* Ειδικοί Όροι (άρθρο 10)
* Τελικές Διατάξεις (άρθρο 11)

**ΑΡΘΡΟ 2**

**ΠΡΟΟΙΜΙΟ**

Η Περιφέρεια Στερεάς Ελλάδας στα πλαίσια του αναπτυξιακού της ρόλου, της συνεργασίας της με άλλους φορείς και της προσπάθειάς της για την ισόρροπη ανάπτυξη της Στερεάς Ελλάδας, προτίθεται να συμβάλλει στην υλοποίηση του έργου με τίτλο **«ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ»** και ειδικότερα των παρακάτω υποέργων αυτού:

1ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Χαλκιδέων

2ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Λαμιέων

3ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Καρπενησίου

4ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Δελφών

5ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Λεβαδέων

6ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Θηβαίων

Το εν λόγω έργο έχει προγραμματιστεί να υλοποιηθεί σε έκταση η οποία ανήκει εξ ολοκλήρου στους Δήμους Χαλκιδέων, Λαμιέων, Καρπενησίου, Δελφών,Λεβαδέων, Θηβαίων και χρησιμοποιείται για την λειτουργία χώρου αθλοπαιδιών και πιο συγκεκριμένα αφορά την προμήθεια αθλητικού εξοπλισμού για τις ανάγκες καλής και εύρυθμης λειτουργίας των σταδίων κλασικού αθλητισμού της περιφέρειας Στερεάς Ελλάδας. Επειδή η αρμοδιότητα παρεμβάσεων επί αυτής ανήκει στους ανωτέρω Δήμους, προβλέπεται η σύναψη Προγραμματικής Σύμβασης σύμφωνα με τις διατάξεις και κατ’ εφαρμογή του άρθρου 100 του N. 3852/2010 (Πρόγραμμα Καλλικράτης ) ανάμεσα στο Φορέα Υλοποίησης (Περιφέρεια Στερεάς Ελλάδας) και στον Κύριο των συγκεκριμένων ιδιοκτησιών (Δήμους Χαλκιδέων, Λαμιέων, Καρπενησίου, Δελφών, Λεβαδέων, Θηβαίων) μέσω των οποίων θα παραχωρείται το δικαίωμα στην Περιφέρεια Στερεάς Ελλάδας για την ανωτέρω παρέμβαση.

Η Προγραμματική Σύμβαση, σκοπεύει στη διασφάλιση των καλύτερων προϋποθέσεων για την επιτυχή υλοποίηση του συνόλου του έργου. Με την παρούσα προγραμματική Σύμβαση ορίζονται:

• Κύριος του έργου είναι οι ΔήμοιΧαλκιδέων, Λαμιέων, Καρπενησίου, Δελφών, Λεβαδέων, Θηβαίων σύμφωνα με τα παραπάνω υποέργα

• Φορέας Υλοποίησης είναι Περιφέρεια Στερεάς Ελλάδας

• Φορέας Χρηματοδότησης είναι η Περιφέρεια Στερεάς Ελλάδας

Η Περιφέρεια Στερεάς Ελλάδας, δια των αρμοδίων οργάνων και του προσωπικού της, ασκεί α) όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη νομοθεσία περί Δημοσίων Έργων και β) προβαίνει σε όλες τις απαιτούμενες ενέργειες για την εγγραφή και την διάθεση πιστώσεων από το Πρόγραμμα Δημοσίων Επενδύσεων σύμφωνα με την κείμενη νομοθεσία και τις σχετικές εγκυκλίους οδηγιών και καθορισμού των ορίων πληρωμών του , όπως αυτά ορίζονται κατά έτος.

**ΑΡΘΡΟ 3**

**ΑΝΤΙΚΕΙΜΕΝΟ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Αντικείμενο της προγραμματικής σύμβασης είναι η υλοποίηση του έργου «ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ» και ειδικότερα των παρακάτω υποέργων αυτού

1ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Χαλκιδέων

2ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Λαμιέων

3ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Καρπενησίου

4ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Δελφών

5ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Λεβαδέων

6ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Θηβαίων

όπως αυτό περιγράφεται στο Προοίμιο, σύμφωνα με τους όρους που περιλαμβάνονται στην παρούσα.

Το αντικείμενο της σύμβασης θα υλοποιηθεί σύμφωνα με την εγκεκριμένη Τεχνική Έκθεση και προϋπολογισμό του έργου, το οποίο αποτελεί αναπόσπαστο παράρτημα της παρούσας και όπως αυτό τυχόν τροποποιηθεί μελλοντικά, καθώς και σύμφωνα με τις σχετικές μελέτες του Έργου, τις διατάξεις περί εκτέλεσης Δημοσίων Έργων και την λοιπή σχετική κείμενη Εθνική και Κοινοτική νομοθεσία.

**ΑΡΘΡΟ 4**

**ΣΚΟΠΟΣ ΚΑΙ ΠΕΡΙΕΧΟΜΕΝΟ ΤΟΥ ΕΡΓΟΥ**

Η παρούσα αφορά την προμήθεια αθλητικού εξοπλισμού για τις ανάγκες καλής και εύρυθμης λειτουργίας των σταδίων κλασικού αθλητισμού της περιφέρειας Στερεάς Ελλάδας.

Η περιφέρεια Στερεάς Ελλάδας διαθέτει 6 (έξι) στάδια κλασικού αθλητισμού με συνθετικό τάπητα (ταρτάν), Χαλκίδας, Λαμίας, Σχηματαρίου, Θήβας, Λειβαδιάς, Καρπενησίου. Ακόμη διαθέτει 3(τρία) υπό κατασκευή, Άμφισσας, Αλίαρτου, και Νέας Αρτάκης. Το κάθε ένα από αυτά είναι σε διαφορετική κατάσταση σε ότι αφορά την υλικοτεχνική υποδομή. Άλλα διαθέτουν καινούριο τάπητα, σε άλλα είναι παλιός αλλά λειτουργικός, σε άλλα είναι κατεστραμμένος, σε άλλα ημιτελής. Ο εξοπλισμός τους επίσης δεν είναι ο ίδιος και στην ίδια κατάσταση. Αλλού είναι καινούριος και πλήρης, αλλού παλιός, αλλού με φοβερές ελλείψεις και αλλού επικίνδυνος και εκτός προδιαγραφών. Άλλα στάδια μπορούν να διοργανώσουν μεγάλους αγώνες, άλλα μικρότερους, άλλα εξυπηρετούν μόνο την προπονητική διαδικασία και κάποια ούτε καν αυτή. Υπάρχουν στάδια με 5 διαδρομές και άλλα με 10, στάδιο που εξυπηρετεί πόλη με 100.000 κατοίκους και άλλο με 7.000, άλλος νομός έχει 1(ένα)στάδιο και άλλος 4(τέσσερα).

Οι άμεσα ωφελούμενοι από τα άρτια εξοπλισμένα και ασφαλή στάδια είναι ο ερασιτεχνικός - σωματειακός αθλητισμός όλων των αθλημάτων κυρίως του κλασικού αθλητισμού, ο σχολικός αθλητισμός, οι υποψήφιοι μαθητές των στρατιωτικών σχολών και TΕΦΑΑ, ο οργανωμένος ή ο ελεύθερος μαζικός αθλητισμός, το συνεχές διογκούμενο δρομικό κίνημα και γενικότερα η άθληση. Ένα άλλο μεγάλο όφελος των άρτια εξοπλισμένων σταδίων είναι σαφώς η δυνατότητα διοργάνωσης αγώνων, τοπικών, σχολικών, πανελληνίων, ή διεθνών καθώς και η προσέλκυση ομάδων από Ελλάδα ή το εξωτερικό για την υλοποίηση των προπονητικών τους προγραμμάτων. Η διοργάνωση αγώνων είναι σαφές ότι προσδίδει υπεραξία στις τοπικές αγορές μέσω του αθλητικού τουρισμού. Σε κάθε περίπτωση η ποιοτική αναβάθμιση και ο εξοπλισμός των αθλητικών υποδομών είναι σε όφελος των τοπικών κοινωνιών.

Στόχος επίσης είναι τα στάδια ΧΑΛΚΙΔΑΣ-ΘΗΒΑΣ-ΛΑΜΙΑΣ να έχουν τον κατάλληλο εξοπλισμό για να μπορούν να φιλοξενήσουν πανελληνίους και διεθνείς αγώνες στίβου. Επισης τα στάδια ΛΙΒΑΔΕΙΑΣ και ΚΑΡΠΕΝΗΣΙΟΥ να μπορούν να διοργανώσουν περιφερειακούς αγώνες στίβου.

Ο εξοπλισμός των σταδίων χρησιμοποιείται κυρίως για τις ανάγκες του ερασιτεχνικού αθλητισμού. Με βάση τα στοιχεία της Ένωσης Αθλητικών Σωματείων ΣΕΓΑΣ Αν. Στερεάς και Εύβοιας η Περιφέρεια Στερεάς Ελλάδας έχει εγγεγραμμένα 23 σωματεία κλασικού αθλητισμού, με ενεργά μέλη περισσότερα από 1000.

Ο στόχος της Περιφέρειας Στερεάς Ελλάδας είναι από το κάθε στάδιο οι πολίτες να μπορούν να πάρουν το μέγιστο των δυνατοτήτων του, αφού είναι σαφές ότι δεν μπορούν όλα να εξυπηρετούν όλους τους στόχους. Θα πρέπει να δοθεί η δυνατότητα σε αυτά που έχουν τις προϋποθέσεις να εξοπλιστούν κατάλληλα, ώστε να μπορούν να φιλοξενήσουν μεγάλους αγώνες, και στα υπόλοιπα να δοθεί ο εξοπλισμός ώστε να μπορούν να διοργανωθούν τοπικοί και σχολικοί αγώνες, καθώς και να εξυπηρετήσουν τις ανάγκες του σωματειακού αθλητισμού και των πολιτών για την άθλησή τους με βασικά κριτήρια τον πληθυσμό, τις προοπτικές ανάπτυξης, το αθλητικό ιστορικό, την απόσταση από τα μεγάλα αστικά κέντρα.

Το συμβατικό αντικείμενο είναι η προμήθεια και η εγκατάσταση αθλητικού εξοπλισμού σε 6 (έξι) στάδια της περιφέρειας όπως παρουσιάζονται ανά νομό και πόλη στον πίνακα που ακολουθεί.

Η προμήθεια χωρίζεται σε έξι(6) τμήματα όσα είναι και τα στάδια που θα εξοπλιστούν.



**ΑΡΘΡΟ 5**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

**5.1. Ο Κύριος του Έργου** (αφορά την ιδιοκτησία του Δήμου) αναλαμβάνει:

• Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.

• Να εγκρίνει τις σχετικές μελέτες για την υλοποίηση του έργου και τις τυχόν τροποποιήσεις της.

• Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 5 της παρούσας.

* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.
* Να ορίσει τον εκπρόσωπο του στην παραλαβή του έργου.
* Να διασφαλίσει τη λειτουργία του Έργου, μετά την ολοκλήρωση του.

**5.2. Ο Φορέας Υλοποίησης** αναλαμβάνει:

• Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.

• Να ενημερώνει τον Κύριο του Έργου για την εξέλιξη του φυσικού και οικονομικού αντικειμένου του Έργου.

• Να συνεργαστεί –εφόσον απαιτηθεί- με τον Κύριο του Έργου για τις τυχόν απαιτούμενες τροποποιήσεις της μελέτης του έργου.

• Να καταρτίσει τα τεύχη διακήρυξης των διαγωνισμών.

• Να διενεργεί τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του.

• Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.

• Να παρακολουθεί τις χρηματορροές του Έργου και να εκτελεί τις αντίστοιχες πληρωμές.

• Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.

• Να μεριμνά για τη απρόσκοπτη χρηματοδότηση του Έργου.

**ΆΡΘΡΟ 6**

**ΠΡΟΫΠΟΛΟΓΙΣΜΟΣ - ΠΟΣΑ ΚΑΙ ΠΟΡΟΙ ΧΡΗΜΑΤΟΔΟΤΗΣΗΣ**

Ο προϋπολογισμός για την εκτέλεση του συνόλου του Έργου, ανέρχεται στο ποσό των 199.952,48 Ευρώ συμπεριλαμβανομένου εργολαβικού οφέλους, απροβλέπτων, αναθεωρήσεων και ΦΠΑ. Σύμφωνα με την υπ’ αριθμ …../…..2022 (ΑΔΑ:………….)απόφαση της Δ/νσης Οικονομικού - Δημοσιονομικού Ελέγχουεγκρίθηκε η διάθεση πίστωσης ως προς την δημιουργία και την εκτέλεση του έργου «ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ» και ειδικότερα των παρακάτω υποέργων αυτού:

1ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Χαλκιδέων

2ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Λαμιέων

3ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Καρπενησίου

4ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Δελφών

5ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Λεβαδέων

6ο ΕΞΟΠΛΙΣΜΟΣ ΣΤΑΔΙΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ – Δήμος Θηβαίων

Οι πόροι χρηματοδότησης του έργου προέρχονται από πιστώσεις ΠΕΡΙΦΕΡΕΙΑΚΩΝ ΚΑΠ του Τεχνικού Προγράμματος της Περιφέρειας Στερεάς Ελλάδας, Ειδικός Φορέας 071, ΚΑΕ 9899. Οι πληρωμές θα γίνονται τμηματικά από την Δ/ΝΣΗ ΟΙΚΟΝΟΜΙΚΟΥ-ΔΗΜΟΣΙΟΝΟΜΙΚΟΥ ΕΛΕΓΧΟΥ Περιφέρειας Στερεάς Ελλάδας προς τον Ανάδοχο του Έργου με βάση τις πιστοποιημένες εκτελεσθείσες εργασίες και τους αντίστοιχα αρμοδίως θεωρημένους/εγκεκριμένους λογαριασμούς. Ο Φορέας Υλοποίησης δεν μπορεί να αναλάβει συμβατικές δεσμεύσεις που υπερβαίνουν το παραπάνω ποσό, και δεν έχει ουδεμία οικονομική υποχρέωση πέραν του ανωτέρω εγκεκριμένου ποσού.

**ΑΡΘΡΟ 7**

**ΔΙΑΡΚΕΙΑ – ΧΡΟΝΟΔΙΑΓΡΑΜΜΑ ΕΚΤΕΛΕΣΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου, την παράδοσή του σε πλήρη λειτουργία από το Φορέα Υλοποίησης στον Κύριο του Έργου και την οριστική παραλαβή του σε πλήρη λειτουργία. H διάρκεια και το χρονοδιάγραμμα υλοποίησης του Έργου θα καθοριστούν επακριβώς κατά τη φάση δημοπράτησης του έργου.

**ΑΡΘΡΟ 8**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ**

Για την παρακολούθηση εκτέλεσης της παρούσας σύμβασης συστήνεται όργανο με την επωνυμία «Κοινή Επιτροπή Παρακολούθησης», με έδρα την Λαμία.

Η Κοινή Επιτροπή Παρακολούθησης είναι τριμελής και απαρτίζεται από εκπροσώπους από κάθε συμβαλλόμενο, που ορίζονται ακολούθως: δύο εκπρόσωποι από την Περιφέρεια Στερεάς Ελλάδας και ένας κοινός εκπρόσωπος από τους Δήμους Χαλκιδέων, Λαμιέων, Καρπενησίου, Δελφών, Λεβαδέων και Θηβαίων που θα ορισθούν με αποφάσεις των αντίστοιχων Οικονομικών Επιτροπών των Δήμων μετά από συνεννόηση μεταξύ τους.

Για την Περιφέρεια Στερεάς Ελλάδας ορίζονται οι:

* Η Αλεξάνδρα Πλατιά Αναπληρώτρια Γενική Δ/ντρια Δημόσιας Υγείας & Κοινωνικής Μέριμνας Περιφέρειας Στερεάς Ελλάδας ως πρόεδρος, με αναπληρωτή της την Ελισάβετ Τσιάκα Αναπληρώτρια Προϊσταμένη του Τμήματος Κοινωνικής Αρωγής της Δ/νσης Κοινωνικής Μέριμνας Π.Σ.Ε.
* Η Ευσταθία Τσιρίγκα Αναπληρώτρια Προϊσταμένη του Τμήματος Αθλητισμού Πολιτισμού της Δ/νσης Κοινωνικής Μέριμνας Π.Σ.Ε. .με αναπληρωτή της την Καλτσά Αικατερίνη υπάλληλο του Τμήματος Κοινωνικής Αρωγής της Δ/νσης Κοινωνικής Μέριμνας Π.Σ.Ε.

Για τους Δήμους Χαλκιδέων, Λαμιέων, Καρπενησίου, Δελφών, Λεβαδέων και Θηβαίων ορίζεται ως κοινός εκπρόσωπος:

* Ο ...…… Υπάλληλος της Δ/νσης του Δήμου ……. με αναπληρωτή του τον ……….., υπάλληλο του Δήμου ………...

Ο κοινός εκπρόσωπος των Δήμων Χαλκιδέων, Λαμιέων, Καρπενησίου, Δελφών, Λεβαδέων και Θηβαίων και οι εκπρόσωποι της Περιφέρειας Στερεάς Ελλάδας, ορίσθηκαν με Αποφάσεις των οικείων Οικονομικών Επιτροπών.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των ενεργειών που απαιτούνται για την εκτέλεση της παρούσας Προγραμματικής Σύμβασης και ειδικότερα η τήρηση των όρων της, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της. Επίσης η ρύθμιση λεπτομερειών και διαδικαστικών θεμάτων αναγκαίων για την εφαρμογή των όρων της παρούσας καθώς και η πιστοποίηση γεγονότων και καταστάσεων που αποτελούν αφετηρίες δικαιωμάτων και υποχρεώσεων των συμβαλλομένων. Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση. Η Επιτροπή συνεδριάζει όπου ορισθεί από τον Πρόεδρο. Η Κοινή Επιτροπή Παρακολούθησης συνέρχεται τακτικά κάθε έξι μήνες και έκτακτα όταν το ζητήσει εγγράφως ένα από τα μέλη της. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν. Η Κοινή Επιτροπή Παρακολούθησης συνεδριάζει νόμιμα όταν είναι παρόντα όλα τα μέλη της. Οι αποφάσεις της πρέπει να λαμβάνονται ομοφώνως και σε περίπτωση που δεν υπάρχει ομοφωνία, η λήψη απόφασης αναβάλλεται για μια φορά, ώστε την επόμενη να επιτευχθεί ομοφωνία. Αν αυτό δεν καταστεί δυνατόν, υπερισχύει η πλειοψηφούσα γνώμη των μελών της Επιτροπής και η απόφαση της, που πρέπει να είναι αιτιολογημένη, δεσμεύει τα συμβαλλόμενα μέρη. Για την ολοκλήρωση όλου του συμβατικού αντικειμένου της παρούσας σύμβασης θα συνταχθεί σχετικό πρωτόκολλο. Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα καθορισθούν με αποφάσεις της.

**ΑΡΘΡΟ 9**

**ΡΗΤΡΕΣ**

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

**ΑΡΘΡΟ 10**

**ΕΙΔΙΚΟΙ ΟΡΟΙ**

10.1 Υποκατάσταση. Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρήσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

10.2 Πνευματικά δικαιώματα. Όλα τα έγγραφα (σχέδια, μελέτες, στοιχεία κ.ο.κ.) που συντάσσονται από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

**ΑΡΘΡΟ 11**

**ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών, μετά από σχετική έγκριση των αρμοδίων οργάνων.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια Λαμίας.

Η παρούσα Προγραμματική Σύμβαση ισχύει και στην περίπτωση τυχόν τροποποιήσεων της εγκεκριμένης Τεχνικής έκθεσης και Προϋπολογισμού που συνοδεύουν το έργο», σύμφωνα και με όσα αναφέρονται στο σκεπτικό της παρούσας απόφασης.

**ΟΙ ΣΥΜΒΑΛΛΟΜΕΝΟΙ**

|  |  |  |
| --- | --- | --- |
| **Για το Δήμο Χαλκιδέων** | **Για το Δήμο Λαμιέων** | **Για το Δήμο Καρπενησίου** |
| **Η Δήμαρχος** | **Ο Δήμαρχος** | **Ο Δήμαρχος** |
| **ΕΛΕΝΗ ΒΑΚΑ** | **ΕΥΘΥΜΙΟΣ ΚΑΡΑΪΣΚΟΣ** | **ΝΙΚΟΛΑΟΣ ΣΟΥΛΙΩΤΗΣ** |
| **Για το Δήμο Δελφών** | **Για το Δήμο Λεβαδέων** | **Για το Δήμο Θηβαίων** |
| **Ο Δήμαρχος** | **Ο Δήμαρχος** | **Ο Δήμαρχος** |
| **ΠαναγιώτηΣ ΤαγκαλήΣ** | **ΙΩΑΝΝΗΣ ΤΑΓΚΑΛΕΓΚΑΣ** | **ΓΕΩΡΓΙΟΣ ΑΝΑΣΤΑΣΙΟΥ** |
| |  | | --- | | **Για την Περιφέρεια Στερεάς Ελλάδος** | | **Ο Περιφερειάρχης** | | **ΦΑΝΗΣ Χ. ΣΠΑΝΟΣ**  **Β**. **Εξουσιοδοτεί** τον Δήμαρχο Λεβαδέων κ. Ταγκαλέγκα Ιωάννηγια την υπογραφή της Προγραμματικής Σύμβασης καθώς και κάθε άλλου σχετικού εγγράφου . | | | |

**Γ. Ορίζει** στην Κοινή Επιτροπή Παρακολούθησης  ως κοινό μέλος των Δήμων Χαλκιδέων, Λαμιέων, Καρπενησίου, Δελφών, Λεβαδέων και Θηβαίων» τον Καλέντζο Θεόδωρο ,Υπάλληλο του Δήμου Λαμιέων - ΠΕ Οικονομικού Λογιστικού τακτικό μέλος με αναπληρώτρια αυτού την Επισκόπου Ευμορφία . Υπάλληλο Δήμου Λαμιέων - ΠΕ Φυσικής Αγωγής.

**Η απόφαση πήρε αριθμό 71/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 29 -03-2022

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Πούλος Ευάγγελος

7.Μπράλιος Νικόλαος

8.Τουμαράς Βασίλειος